Atá grádh nách admhaim oirn
Atá grádh nách admhaim oirn,
grádh mná nách abraim a hainm,
don troigh ghealúir, don mhín mheirbh
don deilbh shídh, don mhearshúil mhairbh.
Eala mhálla go néimh naoi
do bhláth bhréige an bheatha cé,
corp seang Is soineanta lí,
doimheallta í, Is do mheall mé.
Ní truaighe, ní truime páis
mar smuainim uirre tre fhís;
uch! mon-uar sinn bocht dá héis,
corp mar ghéis Is gruadh mar ghrís.
Gnúis déadbhán Is dile liom,
mo chéadghrádh cridhe im chom,
rosg glas gan cháidhe 'na chionn,
is fionn bráighe, bas Is bonn.
Ionmhain tagra milis mall
cantar san inis Is fhearr;
ionmhain leaba chíoghbhán chorr,
míonchlár trom (is) seada seang.
Ríoghan ghrianda iomshlán óg,
biad-sa dá hiomrádh go héag,
cúl fionnbhuidhe, folt na lúb,
a locht súd siobhlaighe a séad.
Ciall mo mhillte Is lia 's Is lia
i mbriathraibh milse na mná;
a gruaidh shíodh tré choir crú
dom ghoin a-nú tríom a-tá.